钦定古今图书集成/理学汇编/学行典/第172卷 > 梁寅
## 钦定古今图书集成/理学汇编/学行典/第172卷 > 梁寅

按《明外史梁寅传》：“寅字孟敬，新喻人。世业农，家贫，自
力于学，淹贯五经百氏。累举不第，遂弃去，辟集庆路
儒学训导。居二岁，以亲老辞归。明年，天下兵起，遂隐
居教授。太祖定四方，征天下名儒，修述礼乐，寅就征
已六十馀矣。时以礼律制度分为三局，寅在礼局中，
讨论精审，诸儒皆推服。书成，赐金币。将授官，以老病”
辞，还结庐石门山，四方多士从学，称为“梁五经”，又称
石门先生。邻邑子初入官，诣寅请教，寅曰：“清慎、勤居官，三字符也。”其人问天德王道之要，寅微笑曰：“言忠
信，行笃敬，天德也。不伤财，不害民，王道也。”其人退曰：
“梁子所言平平耳。”后以不检败，语人曰：“吾不敢再见
石门先生。”寅卒，年八十二。